Vita Baļčunaite
Vita Baļčunaite (dzimusi 1983. gada 23. martā Rīgā) ir latviešu aktrise, dziedātāja, TV un radio raidījumu, pasākumu vadītāja. Apceļo Latviju ar dažādām solo un dueta dziesmu koncertprogrammām, vada publiskās runas un uzstāšanās mākslas meistarklases, ierunā, iedzied filmas, animācijas filmas, reklāmas latviešu un krievu valodās. 2002. gadā beigusi Rīgas 93.vidusskolu. 2007. gadā absolvējusi Latvijas Kultūras akadēmiju (kino un dramatiskā teātra aktieru kurss) un 2019. gadā - Latvijas Sporta pedagoģijas akadēmiju ("Izglītības un sporta darba speciālists" ar fitnesa trenera kvalifikāciju). 1997. gadā absolvējusi modeļu skolu "Terri" (ar kvalifikāciju modele) un Rīgas Zinātniski Medicīnisko centru "Orto" (vizāžiste ar kvalifikāciju dekoratīvajā kosmētikā).